Document ID: /fineweb-2-swissfilter-quality_10-filterrobots/filtered/01308.jsonl.gz/1256

Molliqaj: Babai i Shpend Maxhunit ishte një nga “udbashët kryesorë” (VIDEO)
“Propagandë dhe arrestime të montuara si në kohën e UDB-së”.
Kështu po i konsideron Lëvizja Vetëvendosje, veprimet e Policisë dhe Prokurorisë të cilat mëngjesin e të martës arrestuan gjashtë aktivistë të saj, në mesin e të cilëve edhe zëdhënësin Frashër Krasniqi, njofton Klan Kosova.
Ndihmë të madhe në këtë, drejtuesit e këtij subjekti thonë se po japin edhe ata që i shërbejnë regjimit aktual që udhëheq me Kosovën.
Madje, Sekretari i Përgjithshëm i Vetëvendosjes, Dardan Molliqaj, po akuzon me emra ata që zbatojnë urdhrat e pushtetit aktual, të cilin e quan totalitar.
Sipas Molliqajt, babai i Shpend Maxhunit, drejtorit të Policisë së Kosovës, ka qenë “një nga udbashët kryesorë”.
Molliqaj shtoi se krejt kësaj po i kontribuon edhe mediumi publik dhe drejtuesit e tij.
Kronikë nga Kosovë Gjoci.